钦定古今图书集成/理学汇编/学行典/第113卷 > 兴学会约 > 《虚受》
## 钦定古今图书集成/理学汇编/学行典/第113卷 > 兴学会约 > 《虚受》

谦受益，满招损，时乃天道器。虚则受，实则不受，物之
恒也。一得寸长，矜饰炫露，高视阔步，旁若无人，以此
事君则不忠，以此事父则不孝，以此求友则不益，以
此进学则无成。即幸而发科取第，才华声誉，笼罩一
时，终非大受之器也。吾辈须以大舜之“舍己”、孔子之
“无我”、颜子之“若无若虚”为法，冲然欿然，勿效时流，以
文章渺同辈，以才技博虚声，以堂闼之见而侈然自
盈，以井管之窥而謷然自是。以此结果一生，则善矣。